
Către,




BIROUL PERMANENT AL



CAMEREI DEPUTAŢILOR
Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr. 42/2016 privind stabilirea unor măsuri financiare şi pentru modificarea şi completarea unor acte normative, trimis Comisiei pentru administraţie publică şi amenajarea teritoriului şi Comisiei juridice, de disciplină și imunități pentru examinare pe fond, în procedură de urgență cu adresa nr. Plx. 508 din 7 noiembrie 2016.
	VICEPREŞEDINTE,
	PREȘEDINTE,

	Ion CĂLIN
	Eugen NICOLICEA




PARLAMENTUL ROMÂNIEI

CAMERA DEPUTAŢILOR
	Comisia pentru administraţie publică şi amenajarea teritoriului

Nr.4c-6/516
Bucureşti, 28.02. 2017

	COMISIA JURIDICĂ, DE DISCIPLINĂ ȘI IMUNITĂȚI
Nr. 4c-11/1230
București, 28.02.2017


r a p o r t   C O M U N
asupra   proiectului de Lege pentru aprobarea Ordonanţei de urgenţă a Guvernului nr. 42/2016 privind stabilirea unor măsuri financiare şi pentru modificarea şi completarea unor acte normative 
În conformitate cu prevederile art.95 ȘI 115 din Regulamentul Camerei Deputaţilor, republicat, Comisia pentru administraţie publică şi amenajarea teritoriului şi Comisia juridică, de disciplină și imunități, au fost sesizate spre dezbatere în fond, în procedură de urgență asupra proiectului de Lege pentru aprobarea Ordonanţei de urgenţă a Guvernului nr. 42/2016 privind stabilirea unor măsuri financiare şi pentru modificarea şi completarea unor acte normative, transmis cu adresa nr. Plx.508 din 7 noiembrie 2016 înregistrat cu nr.4c-6/516 din 7 noiembrie 2016, și respectiv cu nr.4c-11/1230 din 8 noiembrie 2016.

Potrivit prevederilor art.75 alineatele (1) și (3) din Constituţia României, republicată şi ale art.92 alin (9) pct.1 din Regulamentul Camerei Deputaţilor, republicat, Camera Deputaţilor este Cameră Decizională.
Senatul în calitate de primă Cameră sesizată, a adoptat proiectul de Lege în şedinţa din 1 noiembrie 2016.

La întocmirea prezentului raport comun Comisiile au avut în vedere:
· avizul favorabil al Consiliului Legislativ (nr.642/29.06.2016)

· avizul favorabil al Comisiei pentru buget, finanțe, bănci (nr.4c-2/809 din 29 decembrie 2016 )

· avizul favorabil al Comisiei pentru industrii și servicii ( nr.4c-3/450 din 21 noiembrie 2016)

Proiectul de Lege are ca obiect de reglementare stabilirea unor măsuri financiare, precum şi amendarea unor acte normative. În acest sens, este vorba de modificarea şi completarea Legii-cadru a descentralizării nr.195/2006, modificarea unor prevederi din Ordonanţa Guvernului nr.25/2001 privind înfiinţarea Companiei Naţionale de Investiţii „C.N.I.” - S.A., completarea art. 101 din Ordonanţa de urgenţă a Guvernului nr.28/2013 pentru aprobarea Programului naţional de dezvoltare locală, precum şi completarea Legii administraţiei publice locale nr.215/2001.
Potrivit prevederilor art.61 şi 63 din Regulamentul Camerei Deputaţilor, republicat, examinarea propunerii legislative a avut loc în şedinţe separate.
Comisia juridică, de disciplină și imunități şi-a desfăşurat lucrările în data de 22 noiembrie 2016. La lucrările comisiei deputații au fost prezenți conform listei de prezență.
Comisia pentru administraţie publică şi amenajarea teritoriului şi-a desfăşurat lucrările în data de 28 februarie 2017. Din numărul total de 25 membri ai Comisiei  au participat la şedinţă 24 deputați.
La dezbateri a participat, în conformitate cu prevederile art.55 din Regulamentul Camerei Deputaţilor, republicat, în calitate de invitat doamna Sirma Caraman, Secretar de stat- Ministerul Dezvoltării Regionale, Administrației Publice și Fondurilor Europene.

În urma dezbaterilor şi a opiniilor exprimate, membrii celor două Comisii au hotărât, cu unanimitate de voturi, adoptarea proiectului de Lege pentru aprobarea Ordonanţei de urgenţă a Guvernului nr. 42/2016 privind stabilirea unor măsuri financiare şi pentru modificarea şi completarea unor acte normative cu amendamnetele admise prezentate în  Anexa ce face parte la prezentul raport.
În raport de obiectul şi conţinutul său, proiectul de Lege face parte din categoria legilor ordinare.
	VICEPREŞEDINTE,

Ion CĂLIN
	PREŞEDINTE, 

Eugen NICOLICEA

	SECRETAR,

Simona BUCURA OPRESCU
	SECRETAR, 

Costel Neculai DUNAVĂ


                Șef serviciu, Sofia Chelaru                                                                     
               Consilier parlamentar, Elena Hrincescu                                                                             Consilier parlamentar, Alina Grigorescu












                        
Anexa 

Amendamente admise

	Nr. crt.
	Text 

OUG nr.42/2016
	Text adoptat de Senat
	Text propus 

(autor amendament)
	Motivarea amendamentului

	1. 
	__
	Titlul legii
Lege pentru aprobarea  Ordonanţei de urgenţă a Guvernului nr.42/2016 privind stabilirea unor măsuri financiare și pentru modificarea și completarea unor acte normative


	Nemodificat 
	

	2. 
	
	Articol unic. – Se aprobă Ordonanţa de urgenţă a Guvernului nr.42 din 28 iunie 2016 privind stabilirea unor măsuri financiare şi pentru modificarea şi completarea unor acte normative, publicată în Monitorul Oficial al României, Partea I, nr.492 din 30 iunie 2016.
	Nemodificat
	

	3. 
	Titlu ordonanţă

Ordonanţă de urgenţă privind stabilirea unor măsuri financiare și pentru modificarea și completarea unor acte normative


	
	Nemodificat 
	

	4. 
	Art.1. – (1) Se autorizează Ministerul Dezvoltării Regionale şi Administraţiei Publice să achiziţioneze în anul 2016 un număr de 100 de microbuze în vederea donării acestora, în condiţiile legii, Guvernului Republicii Moldova.

(2) Pentru asigurarea sumelor necesare achiziţionării microbuzelor prevăzute la alin. (1), se autorizează Ministerul Dezvoltării Regionale şi Administraţiei Publice să efectueze virări de credite bugetare în tot timpul anului, prin derogare de la prevederile art. 47 alin. (9) din Legea nr. 500/2002 privind finanţele publice, cu modificările şi completările ulterioare.

(3) Se autorizează Ministerul Dezvoltării Regionale şi Administraţiei Publice să introducă modificările corespunzătoare în anexa la buget.
	
	Nemodificat 
	

	5. 
	Art.2. - La data intrării în vigoare a prezentei ordonanţe de urgenţă, următoarele acte normative se modifică şi se completează, după cum urmează:

I. Legea-cadru a descentralizării nr. 195/2006, publicată în Monitorul Oficial al României, Partea I, nr. 453 din 25 mai 2006, se modifică şi se completează după cum urmează:

1. La articolul 2, literele l) şi p) se modifică şi vor avea următorul cuprins:

„l) descentralizare - transferul de competenţă administrativă şi financiară de la nivelul administraţiei publice centrale la nivelul administraţiei publice locale;

…………………………

p) standarde de calitate - ansamblul normativelor de calitate, în furnizarea unui serviciu public şi de utilitate publică, stabilite prin acte normative;”


	
	Nemodificat 
	

	6. 
	2.  La articolul 2, după litera s) se introduce o nouă literă, lit. ş), cu următorul cuprins:

„ş) analize de impact - documente elaborate care cuprind impactul financiar, resursele umane şi cele materiale necesare exercitării competenţelor, precum şi fundamentarea oportunităţii descentralizării competenţelor propuse a fi transferate autorităţilor administraţiei publice locale.”
	
	Nemodificat 
	

	7. 
	3. Articolul 5 se modifică şi va avea următorul cuprins:

„Art.5. - (1) Transferul competenţelor este fundamentat pe analize de impact şi realizat pe baza unor metodologii specifice şi a unor sisteme de indicatori de monitorizare, elaborate de către ministere şi celelalte organe de specialitate ale administraţiei publice centrale, în colaborare cu Ministerul Dezvoltării Regionale şi Administraţiei Publice şi cu structurile asociative ale autorităţilor administraţiei publice locale.

(2) Ministerele şi celelalte organe de specialitate ale administraţiei publice centrale, în colaborare cu Ministerul Dezvoltării Regionale şi Administraţiei Publice şi cu structurile asociative ale autorităţilor administraţiei publice locale, organizează faze-pilot în vederea testării şi evaluării impactului soluţiilor propuse pentru descentralizarea competenţelor pe care le exercită în prezent.

(3) Organizarea fazei-pilot nu este obligatorie pentru competenţele propuse a fi descentralizate, care sunt exercitate de structuri deconcentrate sau subordonate ministerelor şi celorlalte organe de specialitate ale administraţiei publice centrale, organizate la nivel local.”


	
	Nemodificat 
	

	8. 
	4. Articolul 7 se modifică şi va avea următorul cuprins:

„Art.7. - În furnizarea serviciilor publice descentralizate, autorităţile administraţiei publice locale sunt obligate să asigure aplicarea standardelor de calitate şi să asigure finanţarea serviciilor publice locale cel puţin la nivelul standardelor de cost stabilite în condiţiile legii.
	
	Nemodificat 
	

	9. 
	5. Articolul 8 se modifică şi va avea următorul cuprins:

„Art.8. - (1) Etapele transferului de competenţe sunt următoarele:

a) elaborarea de către Ministerul Dezvoltării Regionale şi Administraţiei Publice a strategiei generale de descentralizare sau, în cazul inexistenţei unei strategii generale de descentralizare prin care se analizează oportunitatea transferului de competenţe de la nivelul administraţiei publice centrale la nivelul autorităţilor administraţiei publice locale, elaborarea de către ministere şi celelalte organe de specialitate ale administraţiei publice centrale a strategiilor sectoriale de descentralizare;

b) identificarea de către Guvern, ministere şi celelalte organe de specialitate ale administraţiei publice centrale a resurselor necesare şi a costurilor integrale aferente competenţelor care sunt transferate, precum şi a surselor bugetare pe baza cărora sunt finanţate;

c) organizarea de către ministere şi celelalte organe de specialitate ale administraţiei publice centrale a fazelor-pilot în vederea testării şi evaluării impactului soluţiilor propuse pentru descentralizarea competenţelor, care nu sunt exercitate prin structuri din subordinea ministerelor de resort, organizate la nivel local;

d) elaborarea de către ministere şi celelalte organe de specialitate ale administraţiei publice centrale a analizelor de impact ale transferului de competenţe;

e) elaborarea de către ministere şi celelalte organe de specialitate ale administraţiei publice centrale a proiectelor de legi sectoriale prin care se transferă competenţe către autorităţile administraţiei publice locale;

f) transferul, după caz, al resurselor financiare, umane şi materiale exercitării competenţelor transferate după intrarea în vigoare a legii sectoriale.

(2) Guvernul, ministerele şi celelalte organe de specialitate ale administraţiei publice centrale asigură, în colaborare cu structurile asociative ale autorităţilor administraţiei publice locale, corelarea pe termen lung între responsabilităţile transferate şi resursele aferente, astfel încât să acopere variaţiile de cost în furnizarea serviciilor publice şi de utilitate publică descentralizate.”


	
	Nemodificat


	

	10. 
	6. Articolul 9 se modifică şi va avea următorul cuprins:

„Art.9. _ (1) Ministerele şi celelalte organe de specialitate ale administraţiei publice centrale stabilesc standarde de cost pentru finanţarea unor servicii publice şi de utilitate publică care au fost descentralizate şi standarde de calitate aferente asigurării furnizării acestora de către autorităţile administraţiei publice locale, în termen de 12 luni de la intrarea în vigoare a legii sectoriale de descentralizare.

(2) Ministerele şi celelalte organe de specialitate ale administraţiei publice centrale au obligaţia să actualizeze periodic standardele de cost şi de calitate pentru serviciile publice şi de utilitate publică descentralizate, prevăzute la alin. (1). Elaborarea şi actualizarea standardelor de cost şi de calitate se face în colaborare cu structurile asociative ale autorităţilor administraţiei publice locale, conform prevederilor în vigoare, sub coordonarea Ministerului Dezvoltării Regionale şi Administraţiei Publice.

(3) Standardele de cost şi de calitate se aprobă prin hotărâre a Guvernului, la propunerea ministerelor sau a celorlalte organe de specialitate ale administraţiei publice centrale, cu avizul Ministerului Dezvoltării Regionale şi Administrației Publice, al Comitetului Tehnic Interministerial pentru Descentralizare şi al Comitetului pentru Finanţe Publice Locale. Hotărârile Guvernului privind actualizarea periodică a standardelor de cost şi de calitate stau la baza determinării şi alocării sumelor defalcate din unele venituri ale bugetului de stat, către bugetele locale, pentru finanţarea serviciilor publice descentralizate.

(4) Autorităţile administraţiei publice locale sunt responsabile pentru respectarea aplicării standardelor de calitate şi de cost în furnizarea serviciilor publice şi de utilitate publică descentralizate. Autorităţile administraţiei publice locale pot creşte nivelul de calitate şi de cost doar pe baza veniturilor proprii.”


	
	Nemodificat
	

	11. 
	7. Articolul 12 se modifică și va avea următorul cuprins:

„Art.12. - (1) În situaţiile în care ministerele, respectiv organele de specialitate ale administraţiei publice centrale, după caz, împreună cu Ministerul Dezvoltării Regionale şi Administraţiei Publice, constată lipsa capacităţii administrative a unei comune sau, după caz, a unui oraş sau municipiu pentru exercitarea în condiţii de eficienţă a competenţelor transferate, competenţele respective se transferă autorităţilor administraţiei publice locale de la nivelul judeţului pe a cărui rază se află unitatea administraţi v-teritorială în cauză, în condiţiile art. 8 alin. (1) lit. a) şi f).

(2) În situaţiile în care ministerele, respectiv organele de specialitate ale administraţiei publice centrale, după caz, împreună cu Ministerul Dezvoltării Regionale şi Administraţiei Publice, constată lipsa capacităţii administrative a unui judeţ pentru exercitarea în condiţii de eficienţă a competenţelor transferate, competenţele respective, precum şi resursele aferente, după caz, se transferă ministerului de resort.

(3) Transferul competenţelor prevăzute la alin. (1) şi (2) se realizează pe perioadă determinată, până în momentul realizării capacităţii administrative necesare a unităţii administrativ-teritoriale în cauză.

(4) Constatarea realizării capacităţii administrative a unităților administrativ-teritoriale prevăzute la alin. (2) se face de către ministerele, respectiv organele de specialitate ale administraţiei publice centrale, după caz, împreună cu Ministerul Dezvoltării Regionale şi Administraţiei Publice.”
	
	Nemodificat
	

	12. 
	8. La articolul 15 alineatul (1), partea introductivă se modifică şi va avea următorul cuprins:

„(1) Ministerul Dezvoltării Regionale şi Administraţiei Publice sprijină fundamentarea şi implementarea politicii de descentralizare a Guvernului prin:”


	
	Nemodificat
	

	13. 
	9. La articolul 15 alineatul (1), litera f) se modifică şi va avea următorul cuprins:

,,f) avizarea standardelor de cost şi calitate corespunzătoare anumitor servicii publice şi de utilitate publică descentralizate elaborate, respectiv, actualizate de ministerele, celelalte organe de specialitate ale administraţiei publice centrale în colaborare cu structurile asociative ale autorităţilor administraţiei publice locale;”


	
	Nemodificat
	

	14. 
	10. La articolul 15, după alineatul (1) se introduce un nou alineat, alin. (2), cu următorul cuprins:

„(2) Ministerele, celelalte organe de specialitate ale administraţiei publice centrale şi autorităţile administraţiei publice locale au obligaţia de a transmite Ministerului Dezvoltării Regionale şi Administraţiei Publice toate informaţiile necesare fundamentării, implementării şi monitorizării procesului de descentralizare. Ministerele, celelalte organe de specialitate ale administraţiei publice centrale asigură interoperabilitatea datelor specifice colectate cu baza de date a Ministerului Dezvoltării Regionale şi Administraţiei Publice, constituită în acest scop.”


	
	Nemodificat
	

	15. 
	11. Articolul 16 se modifică şi va avea următorul cuprins:

„Art.16. - (1) Ministerul Dezvoltării Regionale şi Administraţiei Publice gestionează programe naţionale de dezvoltare adresate unităţilor administrativ - teritoriale, în vederea stimulării asocierii acestora, în condiţiile Legii nr. 215/2001, republicată, cu modificările şi completările ulterioare, precum şi a creşterii capacităţii administrative a acestora.

(2) Programele naţionale de dezvoltare sunt finanţate anual din bugetul de sau din alte surse legal constituite, prin bugetul Ministerului Dezvoltării Regionale şi Administraţiei Publice.”


	
	Nemodificat
	

	16. 
	12. La articolul 19, după alineatul (1) se introduce un nou alineat, alin.(2), cu următorul cuprins:

„(2) Ministerele şi celelalte organe de specialitate ale administraţiei publice centrale, în cadrul actelor normative, clasifică competenţele ce urmează a fi descentralizate în sensul prevederilor alin. (1).”


	
	Nemodificat
	

	17. 
	13. La articolul 21, litera e) se abrogă.


	
	Nemodificat
	

	18. 
	14. La articolul 21, după litera k) se introduc două noi litere, lit. k1) şi k2), cu următorul cuprins:

„k1) asistenţa medicală comunitară;

k2) asistenţa medicală acordată în unele unităţi sanitare cu paturi;”


	
	Nemodificat
	

	19. 
	15. La articolul 21, după litera l) se introduce o nouă literă, lit. l1), cu următorul cuprins:

„l1) emiterea unor avize/autorizaţii;”


	
	Nemodificat


	

	20. 
	16. La articolul 22, litera f) se abrogă.


	
	Nemodificat


	

	21. 
	17. La articolul 22, litera g) se modifică şi va avea următorul cuprins:

„g) emiterea unor avize/autorizaţii;”


	
	Nemodificat


	

	22. 
	18. La articolul 22, după litera g) se introduc două noi litere, lit. h) şi i) cu următorul cuprins:

,,h) asistenţa medicală acordată în unele unităţi sanitare cu paturi;

i) alte competenţe stabilite potrivit legii.”


	
	Nemodificat
	

	23. 
	19. La articolul 24, după lit. h) se introduce o nouă literă, lit. h1), cu următorul cuprins:

„h1) serviciile sociale pentru persoanele vârstnice;


	
	Nemodificat
	

	24. 
	20. La articolul 24, litera k) se modifică şi va avea următorul cuprins:

,,k) finanţarea cheltuielilor de personal aferente medicilor şi asistenţilor medicali, precum şi cheltuielile cu medicamente şi materiale sanitare din unităţile de asistenţă medico-socială;”


	
	Nemodificat
	

	25. 
	21. La articolul 24, după litera k) se introduc două noi litere, lit. l) şi m), cu următorul cuprins:

„l) amenajarea teritoriului şi urbanism;

m) alte competenţe stabilite potrivit legii.”


	
	Nemodificat
	

	26. 
	22. La articolul 26, după litera e) se introduce o nouă literă, lit. e1), cu următorul cuprins:

„e1) serviciile sociale pentru persoanele vârstnice;”


	
	Nemodificat
	

	27. 
	23. La articolul 26, litera g) se modifică şi va avea următorul cuprins:

,,g) consultanţă agricolă, la nivelul judeţului;”


	
	Nemodificat
	

	28. 
	24. La articolul 26, după litera g) se introduc două noi litere, lit. h) şi i), cu următorul cuprins:

,,h) finanţarea cheltuielilor de personal aferente medicilor şi asistenţilor medicali, precum şi cheltuielile cu medicamente şi materiale sanitare din unităţile de asistenţă medico-socială;

i) alte competenţe stabilite potrivit legii.”


	
	Nemodificat
	

	29. 
	25. La articolul 30, după alineatul (4) se introduce un nou alineat, alin.(5), cu următorul cuprins:

„(5) În situaţia nerespectării obligaţiilor prevederilor art. 7 şi 15 alin. (2) de către autorităţile administraţiei publice locale, Ministerului Dezvoltării Regionale şi Administraţiei Publice poate solicita în scris suspendarea alimentării cu cote defalcate din impozitul pe venit şi sume defalcate din unele venituri ale bugetului de stat, repartizate potrivit art. 33 din Legea nr. 273/2006 privind finanţele publice locale, cu modificările şi completările ulterioare, de către directorii generali ai Direcţiilor generale regionale ale finanţelor publice/directorul general al Direcţiei generale regionale a finanţelor publice Bucureşti/şefii de administraţie ai administraţiilor judeţene ale finanţelor publice, până la data la care autorităţile administraţiei publice locale fac dovada încadrării în prevederile prezentei legi.”

	
	Nemodificat
	

	30. 
	II. Ordonanţa Guvernului nr. 25/2001 privind înfiinţarea Companiei Naţionale de Investiţii "C.N.I." - S.A., publicată în Monitorul Oficial al României, Partea I, nr. 472 din 17 august 2001, aprobată cu modificări prin Legea nr. 117/2002, cu modificările şi completările ulterioare, se modifică după cum urmează:

1. La articolul 8, alineatele (3) şi (4) vor avea următorul cuprins:

„(3) Pentru asistenţa tehnică asigurată de C.N.I. în pregătirea şi derularea programelor de investiţii, inclusiv pentru plata personalului de supraveghere pe parcursul realizării acestora, în devizul general al lucrării se vor prevedea cheltuieli forfetare în cuantum de 5% din valoarea lucrărilor de construcţii - montaj. Aceste sume constituie venituri proprii ale C.N.I.

(4) Pentru asistenţa tehnică asigurată de C.N.I. în pregătirea şi derularea programelor de lucrări de reparaţii curente şi capitale, consolidări şi alte lucrări similare, inclusiv pentru plata personalului de supraveghere pe parcursul realizării acestora, în devizul general al lucrării se vor prevedea cheltuieli forfetare în cuantum de 5% din valoarea devizului. Aceste sume constituie venituri proprii ale C.N.I.”

(5) Prin excepţie de la prevederile alin. (3) şi (4), în devizul general al lucrărilor a căror finanţare se asigură integral de către autorităţile administraţiei publice centrale sau de către autorităţile administraţiei publice locale, în calitate de beneficiari ai obiectivelor de investiţii, nu se vor prevedea cheltuielile forfetare în cuantum de 5% din valoarea lucrărilor de construcţii - montaj/devizului, după caz.
	
	Articolul 8 alineatul (3) se abrogă.

(Autor: Comisia juridică, de disciplină și imunități)

Articolul 8 alineatul (4) se modifică și va avea următorul cuprins:

(4) Pentru acoperirea cheltuielilor efectuate de C.N.I. cu activitățile necesare realizării obiectivelor de  investiții, în devizul general al lucrării se vor prevedea cheltuieli forfetare în cuantum de 5% din valoarea devizului. Aceste sume constituie venituri proprii ale C.N.I.

(Autor: Comisia juridică, de disciplină și imunități)

Articolul 8 alineatul (5) se abrogă

(Autor: Comisia juridică, de disciplină și imunități)


	Eliminarea acestei prevederi este necesară, pe de o parte motivat de faptul că procentul cheltuielilor forfetare, în mod corect, trebuie aplicat la valoarea întregului deviz al lucrărilor, reglementat de H.G. nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii, câtă vreme realizarea investițiilor de către C.N.I. nu presupune în mod exclusiv numai executarea lucrărilor de construcții montaj, iar pe de altă parte, raportat la modul de alcătuire a articolului 8, în cuprinsul alineatului (4)  este consacrată dispoziția potrivit căreia cheltuielile forfetare în cuantum de 5% se stabilesc la valoarea devizului.

Modificarea este necesară motivat de faptul că, pe de o parte activitatea C.N.I. nu se rezumă numai la lucrări de reparaţii curente şi capitale, consolidări şi alte lucrări similare, după cum prevede textul de lege în vigoare, iar pe de altă parte, cheltuielile forfetare sunt percepute pentru acoperirea cheltuielilor efectuate de C.N.I.  pentru activități, cum ar fi, dar fără a se limita la promovare, contractare, urmărire și supraveghere lucrări de către personalul angajat al C.N.I., recepția si predarea către beneficiari a  obiectivelor de investiții pe care C.N.I. le realizează în îndeplinirea obiectului său de activitate. Asistența tehnică, astfel cum este reglementată de H.G. nr.28 /2008, anterior menționat, privește asistența tehnică din partea proiectantului pe perioada de execuție a lucrărilor precum și verificarea execuţiei lucrărilor de construcţii şi instalaţii de către diriginți de șantier, cheltuielile efectuate pentru asistența tehnică fiind înscrise în Devizul general la Capitolul 3, subcapitolul 3.6

Abrogarea este necesară motivat de faptul că C.N.I. efectuează cheltuieli pentru activități, cum ar fi, dar fără a se limita la promovare, contractare, urmărire și supraveghere lucrări de către personalul angajat al C.N.I., recepția si predarea către beneficiari a obiectivelor de investiții pe care C.N.I. le realizează în îndeplinirea obiectului său de activitate, indiferent de sursa de finanțare și beneficiarul final al investiției.



	31. 
	2. La anexa nr. 3 „Programul naţional de construcţii de interes public sau social”, la articolul 1 alineatul (2), literele j)-l) vor avea următorul cuprins:

,,j) obiective de interes public sau social în domeniul construcţiilor: orice tip de construcţii care se realizează pentru satisfacerea nevoilor materiale şi spirituale ale comunităţilor locale inclusiv la nivel naţional;

k) beneficiari: statul, prin autorităţile administraţiei publice centrale, precum şi autorităţile administraţiei publice locale, precum şi alte instituţii publice şi instituţii de interes public naţional, inclusiv persoane fizice şi juridice în cazul Subprogramului "Lucrări în primă urgenţă";

l) amplasament: imobilul constituit din terenuri şi/sau construcţii, după caz, aparţinând domeniului public sau privat al statului sau al unităţilor administrativ- teritoriale, precum şi al celorlalte instituţii publice şi instituţii de interes public naţional, inclusiv proprietatea persoanelor fizice şi juridice în cazul Subprogramului "Lucrări în primă urgenţă";”


	
	La anexa nr. 3 "Programul naţional de construcţii de interes public sau social", la articolul 1 alineatul (2), literele k) si l) se modifică și vor avea următorul cuprins:
(Autor: Comisia juridică, de disciplină și imunități)

k) beneficiari: statul, prin autorităţile administraţiei publice centrale, autorităţile administraţiei publice locale, precum şi alte instituţii publice și instituţii de interes public şi persoane juridice recunoscute ca fiind de utilitate publică în condiţiile legii, precum și alte entități ce funcționează în baza unor legi speciale, inclusiv persoane fizice şi juridice în cazul Subprogramului "Lucrări în primă urgenţă";
(Autor: Comisia juridică, de disciplină și imunități)

l) amplasament: imobilul constituit din terenuri şi/sau construcţii, după caz, aparţinând domeniului public sau privat al statului sau al unităţilor administrativ-teritoriale, precum şi al celorlalte instituţii publice și  instituţii de interes public şi persoane juridice recunoscute ca fiind de utilitate publică în condiţiile legii, precum și alte entități ce funcționează în baza unor legi speciale, inclusiv proprietatea persoanelor fizice şi juridice în cazul Subprogramului "Lucrări în primă urgenţă";”
(Autor: Comisia juridică, de disciplină și imunități)


	În temeiul actului de înființare, în speță O.G. nr. 25/2001, cu modificările și completările ulterioare, C.N.I. realizează obiective de interes public sau social în domeniul construcțiilor, pentru satisfacerea nevoilor materiale și spirituale ale comunităților locale, inclusiv la nivel național. Încă de la aprobarea Programului național de construcții de interes public sau social, prin O.G. nr. 16/2014, intenția de reglementare a fost și se menține în sensul realizării obiectivelor de investiții de interes public sau social în domeniul construcțiilor inclusiv pentru persoanele juridice care prestează servicii publice.
De asemenea, modificarea este necesară pentru a permite realizarea de către M.D.R.A.P., prin C.N.I., în cadrul Programului național de construcții de interes public sau social, a obiectivelor de interes public sau social în domeniul construcţiilor pentru toate instituțiile de interes public, nu doar pentru instituțiile de interes public național care pot avea calitatea de beneficiar potrivit actualului cadru legal.

Prin legislaţia în vigoare sunt reglementate cu preponderenţă instituții de interes public cu incidenţă la nivel local, prin al căror obiect de activitate sunt vizate domenii vaste ale societăţii, instituţiile de interes public cu impact la nivel național fiind recunoscute prin lege într-un număr mult mai restrâns. 

Astfel, se lărgește aria de aplicabilitate în ceea ce privește calitatea de beneficiar la realizarea obiectivelor de investiţii prin Programul național de construcții de interes public sau social, așa cum se stipulează prin O.G nr. 25/2001.

Se asigură corelarea cu modificarea propusă literei k).

	32. 
	3. Titlul anexei nr. 31 la anexa nr. 3 „Programul naţional de construcţii de interes public sau social” va avea următorul cuprins:

„LISTA - SINTEZĂ

a obiectivelor de investiţii din cadrul Subprogramului....”


	
	Nemodificat


	

	33. 
	III. La articolul 1O1 din Ordonanţa de urgenţă a Guvernului nr. 28/2013 pentru aprobarea Programului naţional de dezvoltare locală, publicată în Monitorul Oficial al României, Partea I, nr. 230 din 22 aprilie 2013, aprobată prin Legea nr. 89/2015, cu modificările şi completările ulterioare, după alineatul (3) se introduc trei noi alineate, alin. (4)-(6), cu următorul cuprins:

„(4) La cererea ordonatorilor principali de credite ai bugetelor locale prin care se angajează să achite sumele decontate necuvenit prevăzute la alin. (1) şi în care se menţionează Ministerul Dezvoltării Regionale şi Administraţiei Publice ca beneficiar al sumelor şi detaliile privind plata, directorii generali ai Direcţiilor generale regionale ale finanţelor publice/directorul general al Direcţiei generale regionale a finanţelor publice Bucureşti/şefii de administraţie ai administraţiilor judeţene ale finanţelor publice alimentează conturile acestora atât cu cote defalcate din impozitul pe venit, cât şi cu sume defalcate din unele venituri ale bugetului de stat pentru echilibrarea bugetelor locale, până la nivelul sumelor solicitate pentru plata sumelor decontate necuvenit prevăzute la alin. (1).

(5) În termen de două zile lucrătoare de la data alocării sumelor, ordonatorii principali de credite ai bugetelor locale prezintă unităţilor teritoriale ale Trezoreriei Statului documentele de plată prin care achită sumele decontate necuvenit, prevăzute la alin. (1), potrivit celor menţionate în cerere.

(6) în cazul în care ordonatorii de credite nu prezintă documentele de plată în termenul prevăzut la alin. (5) sau în cazul în care acestea nu sunt întocmite potrivit destinaţiei prevăzute la alin. (4), unităţile teritoriale ale Trezoreriei Statului au obligaţia să retragă din conturile bugetelor locale sumele aferente cotelor defalcate din impozitul pe venit, precum şi sumele defalcate din unele venituri ale bugetului de stat pentru echilibrarea bugetelor locale, care au fost alocate pe baza cererii, corespunzătoare documentelor de plată neprezentate sau întocmite eronat. Unităţile teritoriale ale Trezoreriei Statului au obligaţia să comunice de îndată ordonatorilor principali de credite ai bugetelor locale sumele care au fost retrase şi motivele pentru care au fost retrase.”
	
	Nemodificat
	

	34. 
	IV. Legea administraţiei publice locale nr. 215/2001, republicată în Monitorul Oficial al României, Partea I, nr. 123 din 20 februarie 2007, cu modificările şi completările ulterioare, se completează după cum urmează:

1. La articolul 57, după alineatul (4) se introduce un nou alineat, alin. (41), cu următorul cuprins:

„(41) La deliberarea şi adoptarea hotărârilor care privesc alegerea sau schimbarea din funcţie a viceprimarului participă şi votează consilierul local care candidează la funcţia viceprimar, respectiv viceprimarul în funcţie a cărui schimbare se propune.”


	
	Nemodificat
	

	35. 
	2. La articolul 101, după alineatul (3) se introduce un nou alineat, alin. (31), cu următorul cuprins:

„(31) La deliberarea şi adoptarea hotărârilor care privesc alegerea sau eliberarea din funcţie a preşedintelui sau vicepreşedintelui consiliului judeţean participă şi votează consilierul judeţean care candidează la funcţia de preşedinte sau vicepreşedinte al consiliului judeţean, respectiv preşedintele sau vicepreşedintele consiliului judeţean a cărui eliberare din funcţie se propune.”


	
	Nemodificat
	

	36. 
	Art.3. - Ministerele şi celelalte organe de specialitate ale administraţiei publice centrale care au descentralizat competenţe, până la data intrării în vigoare a prezentei ordonanţe de urgenţă, au obligaţia să elaboreze standarde de calitate şi standarde de cost pentru serviciile publice descentralizate care exercită aceste competenţe, în termen de 12 luni de la intrarea în vigoare a prezentei ordonanţe de urgenţă.


	
	Nemodificat
	

	37. 
	Art.4. - Legea-cadru a descentralizării nr. 195/2006, publicată în Monitorul Oficial al României, Partea I, nr. 453 din 25 mai 2006, cu modificările şi completările aduse prin prezenta ordonanţă de urgenţă, se va republica, după aprobarea acesteia prin lege, dându-se textelor o nouă numerotare.

	
	Nemodificat


	


PAGE  
1

